Ursula Munch-Petersen

Ursula Munch-Petersen (1937–2025) var en dansk keramiker. Hun var datter av keramikeren Lisbeth og forfatter og maler Gustaf Munch-Petersen og tilhørte familien Hjorth fra Bornholm som har lange tradisjoner innen keramikk og kunsthåndverk. Moren var søster av Gertrud Vasegaard. Munch-Petersen var gift med maleren og grafikeren Erik Hagens.

Hun ble utdannet blant annet ved Kunsthåndværkerskolen, dagens Danmarks Designskole, hvor hun senere arbeidet som lærer. Etter å ha fullført Kunsthåndværkerskolen var hun en kort periode i familiens virksomhet på Bornholm frem til hun fikk sitt eget verksted i 1978. Fra 1990 hadde hun tilhold på Møn.

Munch-Pedersen har vært knyttet til Bing og Grøndahl og Den Kongelige Porcelænsfabrik som formgiver. Hun har hatt flere utsmykkingsoppgaver, mange av dem i samarbeid med ektefellen.

 Priser, utmerkelser og legattildelinger (utvalg) 
 2016 – C.F. Hansen-medaljen
 2002 – Prins Eugen-medaljen
 1994 – Thorvald Bindesbøll-medaljen
 1990 – Ole Haslunds Kunstnerfond
 1979 – Ole Haslunds Kunstnerfond
Hun mottok Statens Kunstfonds hædersydelse.

 Annet 
Munch-Petersen var medlem av Kulturministeriets utvalg for design og kunsthåndverk i Danmarks kulturkanon.

 Referanser 

 Eksterne lenker 


Kategori:Danske keramikere
Kategori:Statens Kunstfonds hædersydelse
Kategori:Mottakere av C.F. Hansen-medaljen
Kategori:Mottakere av Thorvald Bindesbøll-medaljen
Kategori:Kanonutvalgsmedlemmer
Kategori:Personer fra Rønne